दोस्रो प्रस्तोताका रुपमा राम महर्जन अघि आए । जापानमा बस्दै आएका उनले ‘माझी’ थिमको धुन र ‘राजामति’ सुनाए । तेस्रो प्रस्तोताका रुपमा अघि आएका चित्र मगरले भने सुरुमै सङ्गिनी धुन बजाएर स्रोताहरुको ध्यानाकर्षण गरे । खोटाङको खार्पाबाट पोर्चुगलसम्मको यात्रा–कथा वाचन गर्दै उनले केही भजनहरु प्रस्तुत गरे । आफ्नो सङ्घर्षपूर्ण विगतबारे बताउँदै विशेष सहयोगी कृषिविद् मदन राईलाई स्मरण गरे । अन्तिममा उनले तिहार धुन प्रस्तुत गरे ।
